LidanRubinov/Halacha-QA huggingface dataset:
שאלה: דוד אומר לשליחים לחכות עד שיגדל זקנם: למה כתוב בשמואל ב יא ה ע"ד יצמח זקנכם ושבתם לביתכם"?
תשובה: מלך עמון רצה לבייש את שליחי דוד ששלח לנחמו וגילח את זקנם. אם הם יגעו כך לביתם תהיה להם בושה גדולה ואף אם יגלחו את החצי השני תהיה להם בושה, שכולם ישאלו למה יצאתם עם זקן גדול וחזרתם מגולחים. לכן, דוד אמר להם להמתין עד שיצמח זקנם ולא יתביישו ואז ישובו לביתם.
שאלה: ביצי חופש: האם וכמה יש יתרון הלכתי בקניית ביצי חופש (ביצים שמוטלות ע"י תרנגולות המסתובבות חופשיות)? להלן שני נתונים המבדילים, למיטב ידעתי,בין ביצים רגילות לבין ביצי חופש. בביצים רגילות נהוג להרעיב את התרנגולות מידי תקופה כדי לגרום להן להטיל עוד. תרנגולות המטילות ביצי חופש נמצאות בתנאים נוחים יותר.
תשובה: אינני חושב שיש לכך יתרון הלכתי.
שאלה: אבן שחוסמת מעבר בשבת: האם מותר בשבת להזיז אבן שחוסמת את המעבר?
תשובה: במקום שיש ערוב מותר להזיז כלאחר יד, למשל, עם הצד האחורי של העקב (באופן שלא רגילים להזיז אבנים). הרב יאיר וסרטיל
שאלה: לשכור דירה בעשרה בטבת: האם מותר לחתום בליל צום על חוזה שכירות לדירה או שיש כאן משום עין הרע בגלל צום עשרה בטבת, למשל, האם כדאי לדחות את מועד החתימה?
תשובה: אינני חושב. עשרה בטבת מותר בעשיית מלאכה ובעסקים. תשעת הימים זה דין שונה, בשאר הצומות אין את המגבלה הזו.
שאלה: להסתפר בצום עשרה בטבת: האם מותר להסתפר (אשה) בצום עשרה בטבת
תשובה: טוב להחמיר שלא לרחוץ במים חמים בזמן הצום, אבל לצורך ניקיון מותר לרחוץ בפושרים. וכן נכון שלא להסתפר ולא לשמוע מוזיקה שמחה ולא לערוך קניות של שמחה בזמן הצום. (מתוך הספר פניני הלכה של הרב אליעזר מלמד)
שאלה: הגדרת מיטה יהודית: בעלי ואני מעוניינים לקנות מיטה יהודית ורצינו לדעת מה ההגדרה של מיטה יהודית, האם בסיס מחובר ושני מזרונים נפרדים נחשבים למיטה יהודית כשרה?
תשובה: אין הגדרה למיטה יהודית. ההלכה אומרת שבזמן שהבעל ואשתו אסורים אחד על השני אסור להם לישון באותה מיטה לכן בדרך כלל קונים מיטה שהיא בעצם שתי מיטות מחוברות שאפשר להפריד אותם באותו זמן (שני מזרונים נפרדים במיטה מחוברת לא מועילים). יש משפחות שהצפיפות בחדר ההורים גדולה ואינם יכולים להפריד את המיטות ואחד מבני הזוג עובר לישון במזרון על הרצפה. לכן, תקנו מיטה שאפשר להפריד גם את הבסיס ולא רק מזרונים נפרדים.
שאלה: עמידה בפני אדם באמצע תפילה או שיעור: האם כאשר נכנס לבית הכנסת אדם זקן או תלמיד חכם באמצע תפילה או שיעור צריכים הקהל לעמוד? (דבר זה יכול לשבש את מהלך התפילה שכן ישנם בתי כנסת בעלי קהל רב וזה יכול לגרום למצב לא תקין כלל של התפילה,שהרי כל מספר דקות יצטרכו כולם לעמוד). מי נקרא תלמיד חכם שבפניו צריך לעמוד?
תשובה: במקרה שהדבר מפריע למהלך התפילה או השיעור אפשר לקום על ידי קידה קטנה לאות כבוד.
שאלה: הזמנת אורחים בשבת: יש לי חברים שאינם שומרי תורה ומצוות שהצעתי להם להתארח אצלי בשבת. הזמנה זאת יכולה לקרב אותם ליהדות, שכרגע הם רחוקים ממנה מרחק שנות אור. הם לא מוכנים להתארח אצלי למשך כל השבת משתי סיבות: 1) בערב שבת הם מתכוונים לבלות במועדונים. 2) הם לא אמרו זאת מפורשות, אבל אני משער שהם מתביישים לישון אצלי, כי הם לא רגילים להיות בבית דתי בשבת, ובנוסף אני חושב שהלכות שבת נתפסות אצלם כמערכת חוקים שמגבילה את החיים ולא מאפשרת לעשות שום דבר. לי באופן אישי חשוב לארח אותם כדי לקרב אותם למסורת, ולהראות להם ששבת יכולה להיות חוויה רוחנית ותרבותית העשירה בתוכן שלא יסולא בפז אבל הבעייה היא שכדי להתארח אצלי הם יגיעו עם רכב. באופן פשוט לפי ההלכה היבשה אסור לי להזמין אותם משום "לפני עיוור", אבל חשבתי על נסיבות מקילות: 1) ביטול ההצעה מצדי יהווה פספוס של הזדמנות לקרב רחוקים. 2) אם הם לא יסעו אליי הם יסעו למועדונים כך שאני חוסך להם ביקור במקום שמנוכר לתורה. בנוסף, מבחינת הקילומטרז - אין הרבה הבדל אם הם יסעו אליי או למועדון נסיעה כל שהיא תתבצע בכל מקרה 3) ייתכן שביטול ההצעה מצדי יפגע ברגשותיהם, יחריף את הניכור ליהדות מצידם, ויערער את מערכת היחסים איתם. האם כל הנסיבות הנ"ל מספיקות כדי להזמין אותם?
תשובה: עליך להציע להם להישאר בביתך לכל השבת וגם צריך שתהיה לך אפשרות מעשית לכך, אם הם לא יישארו לא עברת על לפני עיור ולא סייעת להם מצדך לעבור עברה.
שאלה: מעילה בעבודה: בעמותה ציבורית, שאני עובד בה, נתגלה חשד למעילה מצד אחד העובדים. העובד היה נוהג לחתום על שיקים במקום המוטבים האמיתיים ועל פי צילומי השיקים לפחות חלק מהכסף הופקד בחשבון אשתו, בה בשעה, שעל פי ההסכם בין הנזקק לבין העובד, הכסף אמור היה להיות מופקד בחשבון גמ"ח מסוים. אמנם הגמ"ח טוען, שקיבל את הכסף, אך תמיהה גדולה יש כאן לנוכח העדות הברורה בצילומי השיקים. לדעתי יש בזה עברה חמורה על חוק מרמה, שכן חתימת המוטב מאחורי השיק מזויפת. העובד טען, כי לא ידע, שאסור לזייף, וכי כל הכסף הועבר לגמ"ח, למרות שבחותמת המסלקה מאחורי השיקים רשום מספר החשבון של אשתו. מנהל העמותה ביקש להביא עובדות אלה בפני ועד העמותה אך יו"ר העמותה אסר עליו לעשות כן מחשש "לשון הרע". יצוין, כי העובד פוטר מיד עם התגלות המעשה למורת רוחו של יו"ר העמותה, שהתרשם לחיוב מהעובד. מה הדין במקרה זה, האם נהג המנהל כדין בפיטוריו את העובד, והאם רשאי היה יו"ר העמותה למנוע העברת המידע לשאר חברי הוועד או שמא עלול להיות בזה "לפני עיוור לא תיתן מכשול"?
תשובה: א- יש הלכה מפורסמת בגמ' בבא בתרא (ח:) שגבאי צדקה פורטים כספים לאחרים ולא לעצמן משום החשד, ואם כן גם פריעת צ'ק דרך חשבונו, אפילו על דעת כן שמעביר אחר כך את הכסף למקומו הנכון, יש בכך חשד כפי שאכן קרה בעמותה שלכם. ב- במושכל ראשון נראה שהיה מן הראוי לפטר את העובד שכן כתב הדרכי משה בסימן ר"ץ (אות ו') בחושן משפט שאפורופוס שהלווה למי שלא ראוי להלוות, אפילו שלא מעל בכספים לעצמו או לחבירו שכן ההלוואה עתידה לחזור, עדיין יש לבית הדין לסלקו ממשרתו משום שהתנהל בצורה לא תקינה. אם כן גם במקרה שלפנינו יש לכל עובד בעמותה דין אפוטרופוס, (ודאי בעמותה של ענייני צדקה, כפי שבאר בשערי עזיאל עמוד קט"ז, על פי הגמ' בתחילת פרק רביעי של בבבא קמא "אנן יד עניים אנן".) ולכן ודאי שהיה במקום לסלקו ממשרתו כאשר התנהלותו היתה בצורה שאכן איננה תקינה ואף מעוררת חשד, אף על פי שלא ברור שאכן היתה מעילה. הטענה שלא ידע שדבר זה אסור איננה טענה כפי שכתב בתשובות מימוניות (משפטים מ') "כל אפוטרופוס המשנה ממה שאמרו חכמים אפוטרופא שמפסיד קרינן לי ומסלקינן לי בלא התראה". (ואולי הסברא שהוא קודם כל נאמן ציבור וזוהי עבודתו, ורק אח"כ הוא אדם שבא להתפרנס, ולכן שינוי מהנהלים זה שינוי של הפסד כי הוא הפסיד את נאמנותו שזהו עקר תפקידו, מה שאין כן בסימן ש"ו ביחס למלמד שבשביל לסלקו צריך שיגרום הפסד בפועל, דשם זה עבודה, דהיינו משרה ציבורית שהציבור צריך להעסיק מלמד.) אולם מן הצד השני ניתן לומר שסתם עובד שאיננו יו"ר העמותה אינו מוגדר כאפוטרופוס, ולכן חלים עליו כל הדינים של פועל רגיל, וממילא צריך להתרות בו לפני שמסלקים אותו. זאת ועוד שבניגוד לנאמר לעייל יש מקום לומר שגם באפוטרופוס המסולק זה רק כאשר הלווה כסף בצורה לא נכונה ובזאת מוגדר שהכניס את הכסף לסיכון והפסד, אך על סתם ניהול שאיננו תקין לא מסלקים אפילו אפוטרופוס, לכן במקרה שלפנינו לא היה מן הראוי שיסלק המנהל את העובד. אם כן ניתן לומר שלסיכום לא ברור בכלל שאכן היה זה מן הראוי לפטר את העובד. ג- על פניו נראה שיש לידע את חברי העמותה שידעו על כך שהיושב ראש מנסה לחפות על עובד שלא נהג כשורה ללא דיון של החברים, ואין בכך לשון הרע אלא אמירה לתועלת. ד- כל הנאמר לעייל הוא על סמך מה שהובהר לנו על ידך, אך חשוב לדעת שבדברים כאלו יש ללכת לבית דין בכדי לבר היטב מי הוא הצודק, שכן בדרך כלל יש לכל אחד מן הצדדים טענות והסברים. הרב חננאל פאטשינו.
שאלה: פגישה עם בחורה מחללת שבת: אני בחור צעיר שומר תורה ומצוות, הכרתי בחורה צעירה ויפה התאהבתי בה והתחלנו להיפגש. בפעמים הראשונות שנפגשנו זה היה בימי חול ולא היו בעיות פרט לזה שהיא דרשה שהוריד את הכיפה כשאנחנו ביחד. בפעם האחרונה כשהייתי אצלה בבית בשבת קודש פרשת ויגש היא הדליקה סיגריה בנוכחותי והתחילה לעשן. התחננתי אליה בנימוס רב לא לעשן בשבת קודש, אבל היא לא שמעה לתחינתי והמשיכה לעשן בהנאה, למרות שניסיתי להסביר לה כי אסור להדליק אש ולעשן בשבת קודש. אני לא יודע מה לעשות, כי אני אוהב אותה מאד ומצד שני היא מחללת שבת ואינני מצליח לשכנע אותה אפילו לשמוע אותי שתפסיק להדליק אש ולנסוע בשבת קודש. מה היה צריך לעשות במקרה זה וכיצד לנהוג בעתיד?
תשובה: אני לא מבין מדוע אתה ממשיך את הקשר עם הבחורה הזו. היא לא הזיווג שלך והקשר איתה רק יזיק לך להקים משפחה טובה. האהבה שלך אליה היא אהבה לא בריאה ואם תמשיך את הקשר איתה זה לא לטובתך.
שאלה: בטטות בשנת השמיטה: כשהיינו אצל אחותי, גיסי הביא לנו שקית של בטטות שאותם הוא קיבל מהמושב של דודתו. איך עלי לנהוג בזה בהקשר של שנת השמיטה?
תשובה: בטטה יש בה קדושת שביעית מכיוון שנלקטו בשביעית. רובם זריעות ששית כך שאין הם ספיחים ורק קדושת שביעית. אם קבלתם במתנה הרי שתנהגו קדושת שביעית ואפשר לאכלם. בברכת התורה והארץ הרב יהודה הלוי עמיחי
שאלה: וועד בית הכנסת: ברצוני לדעת עד כמה רב בית הכנסת צריך להתערב בהחלטות הוועד ובניהול בית הכנסת? הרב הוא ללא ת
תשובה: כשרב מתקבל כרב בית כנסת הוא המרא דאתרא (גם אם אינו מקבל שכר) ואחריותו גם לסדרי בית הכנסת. כשיש ועד לבית הכנסת על הועד לשבת עם הרב ולקבוע אתו באלו נושאים הוא מעונין להתערב ובאלו נושאים הוא מוותר על התערבותו. והאמת וה אהבו.
שאלה: להקפיא גריסים לאחר בדיקה יסודית: אם בדקתי כמות גדולה של גריסים לפי דרך הבדיקה של הרב ויא ומיד לאחר מכן שמתי אותם למקפיא, האם בעתיד אני יכול להשתמש בהם מבלי לבדוק אותם מחדש כל פעם?
תשובה: בקפואים לא יתפתחו חרקים. בברכת התורה והארץ הרב יהודה הלוי עמיחי
שאלה: ש"ץ לפני יום זיכרון: יש לנו מנהג לעשות מפגש משפחתי לפני יום הזיכרון בשבת וזה גורם שלא נוכל להיות שליחי ציבור ולומר קדיש והפטרה כל אחד בנפרד, מה שהיה מתאפשר אם כל אחד היה במקומו, האם רצוי לא לעשות זאת?
תשובה: בשבת אינכם חייבים להיות שליחי ציבור, אלא שיש שמהדרים בכך. ואם כן, אין צורך לחשוש לזה.
שאלה: לבטל שינוי שם: לפני כמה זמן רציתי לשנות את שמי עליתי לתורה בשבת והחזן קרא נוסח מסויים של תינוק שנולד שקוראים לו בשם חדש ונתן לי שם. באותו יום הצטערתי על החלפת השם, זה היה ללא התיעצות עם רב ואף אחד לא קורא לי בשם החדש הזה. אם אף אחד לא קורא לי בשם הזה ואני לא רוצה אותו אלא אני אוהב את השם הישן שלי, האם אני צריך שוב לעלות לתורה להחליף אותו או שאם לא השתמשתי בשם הזה אז השם לא התחלף לי?
תשובה: לא, מכיון שלא משתמשים בשם החדש השם בטל מאליו.
שאלה: שקרים של הבעל והרב של בעלי שהוא לא רב: אני בת 24 ואם לארבעה ילדים אנו משפחה דתית. לבעלי יש רב מביתר עלית שאומר, שאין יותר צדיק ממנו, הוא יותר מהרב עובדיה והרב כדורי והרשימה עוד ארוכה. הוא מספר שכשהוא הלך להתבודד ביער הוא קיבל אגרת מרבי נחמן מברסלב בפתק כתוב "עבודתך מצאה חן בעיני הקב"ה המשך נ נח נחמ נחמן מאומן", והוא גם אומר שהוא קיבל מהבבא סאלי את מפתח השימחה. בעלי ועוד ארבעה חברים שלו מאמינים בו באמונה שלימה, מה שהוא אומר להם קדוש. לבעלי יש חבר, שהוא גם תלמיד של הרב הזה, והוא גורר את בעלי לשתיה וסמים. דיברתי עם הרב שלהם על כך סיפרתי לו על השקרים של בעלי, וכל מה שאני מספרת לו כל שניה הוא אומר אני מבקש מימך שתתני לבעלך יומיים בשבוע לצאת מהבית, אחד, לשיעור שהחברים עושים בינהם עם שתיה והכל, ושתיים, להתאוורר. אני חסרת אונים בעלי לא מוכן לעזוב אותו. אמרתי לו או אני או הרב והוא העדיף את הרב שלו. אני יודעת שהרב הזה הורס לי את הבית. אני חייבת תשובה דחוף הבית שלי עומד להתפרק.
תשובה: אני מאמין מאד למצוקתך אולם צריך לשמוע גם את בעלך בכדי להבין יותר האם מדובר על רצונות חיוביים של בעלך או על יצרים ודמיונות. קשה לי לתת לך עצה כשאני לא מכיר מקרוב את הסיפור. כפי מה שאת אומרת באמת יתכן שיש כאן דבר לא חיובי בלשון המעטה. העצה שאני יכול לומר לך היא ללכת לרב מבוגר שמפורסם בצדקותו שהוא ינסה להכנס לעובי הבעיה. בינתיים את יכולה להתנות עם בעלך על דברים מסויימים שהם יהיו אבן בוחן ליכולת שלו להכיל אותך. למשל לא להגיע לשיכרות זה ודאי אבן בוחן נכונה. עוד אבן בוחן זה ללמוד עם הילדים. שה' יושיע אותך במהרה.
שאלה: קידושין בICQ: במסגרת היותי מנהל פורום נשאלתי שאלה, האם קידושין בהודעת ICQ, הינם קידושים. ההודעה אינה עולה כסף, אך ההרשמה היא סוג של טרחה. זה היה בצחוק. חשוב לציין, כי היא לא רצתה בעניין, ואין עדים - זו הודעה פרטית. האם הקידושים תקפים? הם כמובן לא מתכתבים יותר.
תשובה: ודאי שאין הקידושין בצורה כזו תקיפים וכמו שאתה אמרת שאין עדים וקידושין ללא עדים לא נחשב לכלום.
שאלה: ארוע הקשור לעם ישראל: 1. מה הקשר לישראל ברשימת בני נח לאחר המבול? 2. מה הקשר של רשימת אלופי עשו לעם ישראל? 3. מדוע יש 12 חזרות מילה במילה של קרבנות הנשיאים?
תשובה: 1. לאדם הראשון הייתה סגולה פנימית והיא הועברה ממנו לבניו אולם לא כל בניו קיבלו את הסגולה אלא יחידים בלבד והם המוזכרים ברשימות בסוף פרשת בראשית עד לנח ובסוף פרשת נח עד לאברהם אבינו. הקב"ה בחר באברהם והסגולה המשיכה לבניו ומבני יעקב הפכה הסגולה להיות נחלת עם שלם והוא עם ישראל. (הדברים מבוארים בספר הכוזרי). 2. מערכת היחסים בין יעקב ועם ישראל לעשו שהוא אבי אדום מורכבת ומתחילה עוד מהבטן. ומפסוקים אלו נלמד שעשו ויתר על ארץ ישראל כדי שלא יצטרך לקיים את גזרת "גר יהיה זרעך" המוטל על זרעו של יצחק שירש את הארץ (עיין רש"י לו ז). וכן בהמשך לומד רש"י שכשמלכו שמונה מלכים מישראל לא הייתה מלכות באדום (לו לא). גם הנביאים מביאים נבואות לישראל עם אזכור של אדום., 3. הרמב"ן בבמדבר ז פסוק א מביא כמה תשובות באריכות.
שאלה: עירוב בחצר משותפת: האם כשאין יהודים חוץ ממנו בחצר המשותפת צריך לשכור? שבזה לכאורה לא גזרו, שהרי דירת עכו"ם היא דירת בהמה, ורק בשני גוים ויותר גזרו שמא ילמד ממעשיהם ולכך הכבידו עליו.
תשובה: חכמים גזרו ששני יהודים, האוסרים זה על זה, הגרים בחצר משותפת עם גוי צרכים לשכור ממנו את רשותו כדי לעשות ערוב ביניהם. הטעם לגזרה הוא כדי שלא ילמדו ממעשיו. מאחר ובדרך כלל יהודי בודד לא גר בין גויים משום שהם חשודים על שפיכות דמים לא גזרו במקרה כזה ומותר לו לטלטל בחצר ללא שכירת רשות הגוי. (שולחן ערוך אורח חיים סימן שפב סעיף א)
שאלה: בדיקת כשרות נפה לקמח: ברצוני לדעת איך ניתן לבדוק אם הנפה שברשותי מתאימה מבחינת ההלכה?
תשובה: יש לקחת לאדם מומחה בנפות ולבדוק את הגודל והצפיפות, כמו כן אפשר להשוות לנפות ידועות. בברכת התורה והארץ הרב יהודה הלוי עמיחי
שאלה: קביעת זמן ברית לתינוק המגיע מחו"ל: 1) כיצד נקבע היום השמיני לברית המילה לילד שנולד בחו"ל והוריו רוצים לערוך את הברית בישראל, האם לפי שעון חו"ל או לפי שעון ישראל? 2) האם שונה תהליך "ברית לשם גיור" לתינוק גוי להורים בתהליך גיור, האם ברית זאת חייבת להיערך ביום השמיני או יכולה להתעכב מס ימים? איזה שם לבחור לתינוק?
תשובה: 1. מונים לילד שמונה ימים לפי חשבונו. כלומר צריכות לעבור עליו 7 שקיעות. 2. ילד לאם נוכרית הוא גוי ולא חייב כלל במילה, לא ביום השמיני ולא ביום אחר, ולכן אין למולו. רק אם האם עוברת תהליך גיור כהלכה בית הדין יכול לגייר גם את הילד ואז המילה צריכה להיעשות על ידי בית דין כמילת גיור ולא כמילה רגילה.
שאלה: תפיסת כסף תמורה לחוב: יהודי אשר לפני מספר שנים נתן כסף לגוי על מנת להתחיל הקמת מפעל משותף-כאשר בין השניים לא נערך חוזה מסויים, מאחר וזהו המקובל (היהודי מהגר מאוקראינה בגרמניה-הגוי באוקראינה) והכל הוסכם בעל פה. הגוי באוקראינה לא הצליח להקים את המפעל אך לא השיב את הכסף ליהודי. היהודי ניסה בתחילה למוצאו על מנת לקבל הכסף אך ללא הועיל. בינתיים התייאש היהודי במידה מסוימת ולא טרח יותר לחזר אחרי הגוי. לפני כשנה שבו לשוחח למען קניית מוצרים והיהודי התנה את מכירת המוצרים בכך שסכום מסויים מהחוב יושב לו עוד לפני העסקה החדשה. סכום זה שהינו חלקי-הושב. לפני זמן קצר פנה הגוי לרכישת מוצר, היהודי קיבל ממנו כסף,אך עוד לפני האספקה ביטל הגוי את ההזמנה. ביטול ההזמנה אינו גורם נזק מידי ליהודי,אך ייתכן שיצטרך לשלם סכום מסויים על חלק מהביטול. האם יכול היהודי לתפוס כסף זה ולא להשיבו לגוי בתמורה למה שהגוי עדיין חייב לו או שעליו להשיבו אל הגוי?
תשובה: א. ראשית, נברר שה'יאוש' שכביכול היה כאן, אינו ממשי, ולא גורם לאי יכולת תביעה ממונית. שהרי כל חוב הינו בעל אחוז מסויים של סיכון שלא יושב (פסחים קיג, כל אשראי ספק). וממילא, פעמים שעולים ספקות בליבו של המלווה על עצם יכולתו לגבות את חובו, ואפילו יאמר בפירוש 'ווי לחסרון כיס' אין זה ייאוש, אלא אם כן ישנו אומדן גדול שאין הסיכון בחוב זה כחוב רגיל, כגון: פריץ או שר חשוב שאינו רוצה להשיב את ההלוואה, שאז ברור שישנו יאוש, בין אם אמר ובין אם לא (מהרי"ק שורש ג. חושן משפט סימן רסב סעיף ה ברמ"א). ב. לאור זה, ניתן להפעיל את דין 'עביד איניש דינא לנפשיה' (ב"ק כז:). וגם לפוסקים שאומרים שאין בחוב דין זה אלא רק בחפץ המבורר שהוא שלו שתופסו חזרה מחברו, אין דין זה שייך כאן, שאיסור 'לא תעבוט עבוטו' נאמר על 'רעך'. בנוסף, מעות אלו הגיעו אליו בהיתר (שנשלחו ברצון הנותן ע"מ לבצע את הקנייה), והיהודי רק מעכבם אצלו, שבזה יש אומרים שלא שייך המושג 'דינא לנפשיה' משום שאינו מוציא מיד רעהו ממון, אלא מעכב את הנמצא בידו. ג. מסקנה: היהודי יכול להשאיר כסף זה אצלו בעקבות החוב שהגוי לא השיב לו. הרב יהודה אודסר
שאלה: טעם מנהגי ספרד השונים: ישנם מספר סימנים מנהגים שאבי ואבות אבותיו נהגו (יהדות מרוקו), אני כמובן ממשיך סימנים אלו, והייתי רוצה לדעת בדיוק מה טעמם. א. הוספת 3 טיפות מים לכוס קידוש בשבת. ב. שפשוף ידיים 3 פעמים לאחר נטילת ידיים בערב שבת. ג. לצחקק בזמן שמסתכלים על היין בכוס ההבדלה. ד. להביט בהשתקפות היין בהבדלה ולראות את המצח שלי. ה. "למיבצע על ריפתא" - על שום מה?
תשובה: א. מנהג זה הוזכר בבן איש חי שנה שניה פרשת בראשית (ס"ק כ"ט), ושם מבואר, שהיין הוא בחינת דין והמים הם בחינת חסד וע"מ למתק את הדין בחסד אנו מקיימים מנהג זה. ב. מנהג זה הוזכר בבן איש חי שנה ראשונה פרשת שמיני (סק"ד) ע"פ רבינו האר"י בשער הכוונות, ויש סוד בדבר. ג. לסימן ברכה שבכל השבוע נצחק ונשמח. ד.אינני יודע. ה.למיבצע על ריפתא הוא הבית האחרון מתוך פיוט ארוך שחיבר רבינו האר"י, והוזכר מנהג זה בבן איש חי שנה ראשונה (ס"ק כ"ט). אלא שרבינו האר"י היה נוהג לומר אותו בתוך הסעודה והבן איש חי נהג לאמרו לפני הסעודה והמרוקאים נהגו לומר בית זה בלבד בין נטילת ידים להמוציא שכן בית זה עוסק בבציעת הפת.
שאלה: מעשר כספים מת מזונות: האם צריך להפריש מעשר מת מזונות שאשה מקבלת?
תשובה: אינני חושב שצריך להפריש. זה לא רווחים, זה להוצאות.
שאלה: דין ההורים בשבת לילדה מעוכבת בהתפתחות : מה הדין לגבינו כהורים לילדה מעוכבת בהתפתחות, זאת אומרת, אם היא מבקשת מאיתנו לחלל בעבורה את השבת האם מותר לנו לעשות את זה? (רק להזכיר זו הילדה ששאלתי עליה שהיא נחשבת לפי האבחון האחרון כשנתיים וחצי) היא פשוט מתעקשת ובוכה ויכולה לשגע את כל הבית על מה שהיא רוצה. איך אני מסבירה לשאר הילדים, שהם ר, שלה אני עושה ככה כי היא לא מבינה ולהם אחרת?
תשובה: היא נחשבת כחולה אולם לא כפיקוח נפש ולכן מותר לעשות רק מלאכה דרבנן בשינוי או ע"י גוי.
שאלה: שלא שינו את שמם: אי"ה בפרשות הקרובות נקרא על בני ישראל היוצאים ממצרים, ואומר המדרש בזכות שלא שינו את שמם וכו. במשך שנים רבות שמרו היהודים על שמותיהם המסורתיים, כמו: ראובן, שמעון, לוי ויהודה, שאפשר למשל לפגוש במשנה ובגמרא, בראשונים ובאחרונים, את השמות התנכיים וכך היה תמיד. בשנים האחרונות עדים אנו לתופעה של בריחה מהשמות המסורתיים ומתן שמות חדשים, כמו: סוף, אגם, טל, שחר וכיו"ב, תוך בריחה מהשמות המסורתיים של אברהם יצחק ויעקב. מדוע יש את התופעה הזו? מה בעצם רע בלקרוא לילדים בשמות מסורתיים? מה דעת הרב על השמות "החדשים"?
תשובה: אכן, לא ברור מה רע בשמות שמופיעים בתנ"ך. אני לא חושב שצריך לקרוא בשמות חדשים ואינני יודע להסביר את התופעה הזו. כנראה כל דור רוצה להראות שגם הוא מחדש, אבל אין לזה שום סיבה הגיונית או סיבה דתית עמוקה.
שאלה: בעיית השכמה בבוקר: אני חייל עושה שבוע שבוע בצבא. בשבוע שאני בצבא אני בקושי מצליח לקום, אחרי אולי נסיונות של 8-10 פעמים של ההורים שלי אני קם בשניה האחרונה. אבל מה שטוב שיש לי מניין ברכבת שפוטר לי הרבה בעיות. הבעיה בשבוע שאני בבית יש לי חלישות הדעת ועצבות כזו שאני קם לרוב בשעה 12-1 ואפילו 2-3, מדיי פעם רק ב9-10 ולעיתים למניין בביה"כ, זה מגיע למצב שכל היום הופך לי לשחור ולדיכאון ולפעמים גם לדמעות! כל יום אני חושב על פתרון אבל בשורה התחתונה העצות של כולם לא מועילות אני ממשיך לישון מאוחר ולקום מאוחר. רציתי לדעת אם יש משהו שהרב יכול לחדש ולעזור לי בעניין. אני ספרדי לידע כללי.
תשובה: אין לי תרופת קסמים. ראש לכל אדם צריך שיהיה לו בשביל מה לקום. אדם צריך לתכנן תוכית של הספקים ליום המחרת כדי שיהיה לו בשביל מה לקום. שלשה דרכים להתגבר כנגד היצר: אונס מפתה ומוציא שם רע. אונס - לעשות דברים שאונסים אותך לקום כגון לבקש שמישהו ישפוך עליך מים קרים אם אתה לא קם. או שיטת שכר ועונש. על כל פעם שאתה לא קם תתן לעצמך עונש, כגון, לשלם לצדקה סכום כסף או דבר אחר שיעלה לך מחיר אי הקימה. לחילופין אם אתה קם לתת לעצמך שכר. מפתה- לומר ליצר הרע שאתה מבין שהוא צודק שהרי אתה באמת עייף. אולם אתה קודם כל קם מהמיטה והולך להתפלל. אח"כ תתן לו ליצר השינה את הנתח שהוא רוצה. מוציא שם רע - להכיר עד כמה זה דבר הרסני ולא כדאי להמשיך לישון. לגלות את החולשה שלך לאדם שאתה מתבייש ממנו. לעשות הסכם אם רב חשוב שאתה בבוקר בא לומר לו בוקר טוב.
שאלה: לברך ברכת המפיל פעמיים: בלילה לפני שאני נרדמת אני אומרת ברכת המפיל ולפעמים אחרי זה אני מתחילה לחשוב על כל מיני דברים אחרים ואני מרגישה שאני צריכה להגיד עוד פעם המפיל, האם מותר לי?
תשובה: ברכת המפיל מברכים פעם אחת בלילה אבל ניתן לומר שוב את הפסוקים והמזמורים שבקריאת שמע.
שאלה: רעב במצרים: איך יכול ליהיות רעב במצרים, הרי יש להם נילוס?
תשובה: יכול להיות שהמים ביאור נתמעטו ולא הספיקו בכדי להשקות את כל השדות. דבר נוסף, גם אם משקים את השדות יכול להיות שלא צמח היבול וגם אם צמח באו עליו כל מיני פגעים והוא הושמד ולא נשאר לבני האדם מזון.
שאלה: חשיבות שירות לאומי: קראתי שהרב אמר על השירות הלאומי שעדיף לדחות אותו לסוף הלימודים כמו הבנים שדוחים תצבא לאחר הלימודים. נראה לי, שאם אני אדחה את השרות הלאומי אני לא אעשה אותו. ונראה לי, שזה נהיה חובה לעשות את השירות לאומי, לתת למדינה לפחות שנה אחת(אני לא מתכוונת לעשות 2!), כמו שזה חובה לתת בטחון- צבא. כמובן, ללכת למקום תורני בסביבה תורנית שאתה מקבל הרבה ונבדק בצורה יסודית. וגם חשבתי שאם המון בנות ילכו ללמוד ישר זה לא פייר חלק נותנים וחלק לא. כמובן, שאני מכירה בערך שברגע שאתה מתחתן ומוליד זו תרומה עצומה למדינה אבל בכל זאת זה שונה! זו שנה של סגנון שונה של נתינה במרוכז וזה לא סותר את ההמשך של החיים שיהיו בנתינה. ניסיתי להבהיר את מחשבותי. מקווה שדברי מנוסחים טוב. לרב מראש על הזמן ותשובה.
תשובה: אני בכל זאת אומר שבת שיש לה הכח להמשיך ללמוד מיד אחרי התיכון מוטב שתמשיך את הלמודים ולא תצא לשרות הלאומי. ואם היא תתחתן מוקדם ולא תלך לשרות הלאומי אזי תרומתה לעם ישראל תהיה באופן אחר לא פחות חשוב.
שאלה: אפיית בשר וחלב בתנור: קראתי כאן בפעם הראשונה שלא ניתן להשתמש באותו תנור (תא אחד) למאכלי בשר וחלב (כמובן, לאחר המתנה של 24 שעות וחימום של חצי שעה על חום גבוה ושימוש בתבניות שונות). האם יש הבדל בפסיקה זו בין ספרדים לאשכנזים? מכיוון שלא ידעתי, עשיתי זאת מספר פעמים. מה הדין של התנור, האם ניתן להכשירו? מה הדין של הכלים (חלק פיירקס וחלק חרס)?
תשובה: אינני יודע היכן קראת פסק זה. אך לעניות דעתי מותר להשתמש בתנור אחד באותו תא לבשר וחלב בתנאי: שיעברו 24 משימוש אחד לחבירו ושיפעילו את התנור למשך כ 20 דקות על חום גבוה והשימוש יעשה בתבניות שונות לבשר וחלב.
שאלה: ברכת ברוך שפטרנו על בת: רציתי לדעת למה אומרים את ברכת "ברוך שפטרנו" רק בבר מצווה ולא בבת מצווה, הרי על האבא חל גם החיוב לחנך את הילדה וחטאי הילדה עוברים לאבא?
תשובה: בבן יש עניין שאביו חייב ללמדו תורה. אצל בנות האב אינו חייב. לימוד תורה זה אחד הדברים הבסיסיים והעיקריים יותר. אולי בגלל זה תיקנו זאת אצל הבן ולא אצל הבת.
שאלה: מעשר כספים מתווי שי: האם צריך לתת מעשר כספים מתווי שי שקיבלתי?
תשובה: לא.
שאלה: הפרשת תרומות ומעשרות מליקר: ליקר שעושים מפירות, כאשר אין בליקר עצמו מבשר הפרי אלא שמים אותו עם סוכר וכנראה הסוכר שואב נוזלים שנמצאים בפרי, האם יש לעשר ומדוע? (ראיתי שהרב כתב בשאלה אחרת שכדאי לעשר מהליקר על הליקר ולא הבנתי)
תשובה: אנו מפרישים על יין ושמן שהוא היוצא מהפרי, כיוון שעומד לכך. ולכן באופן עקרוני יש חיוב הפרשת תרומות ומעשרות על היוצא מהפרי. אולם השאלה היא האם רק ביין ושמן כן או גם בשאר הפירות, כאשר יש סברא שהיוצא מהפרי הוא "זיעה בעלמא", (כזיעת האדם), ולפי שיטה זו על המיצים יש לברך שהכל. אבל מאידך ברור שבמשקים יש טורח גדול לעשותם, ועל כן חכמים תקנו שיש להפריש בגמר מלאכה, ולעניין שמן ויין הצריכו לעשר כשהם שמן ויין ולא מהענבים (מספר סיבות נאמרו לכך, ואכמ"ל). ולכן בכדי שתהא הפרשה מגמר מלאכה על גמר מלאכה עדיף להפריש כשהליקר מוכן ולא להפריש מגרעינים או פרי מקולקל על הליקר. בברכת התורה והארץ הרב יהודה הלוי עמיחי
שאלה: כינויי גבר ואישה באינטרנט: כידוע, באינטרנט ניתן לבחור שמות משתמש בפורומים, חדרי שיחה וכו. האם מותר לגבר לבחור שם שנהוג כשם אישה, ולהיפך? ובפרט, האם מותר לאותו אדם שכבר הזדהה כגבר להחליף את הכינוי לכינוי אישה ולהיפך?
תשובה: אין שום איסור בדבר.
שאלה: להעיר לנהג על נסיעה בשבת ללא אורות: האם יש אסור הלכתי להעיר לנהג שנוסע ללא אורות דלוקים בשעת הלילה בשבת, והאם יש חלוק בין נהג רכב לאופנוע?
תשובה: לענ"ד מותר לומר לו, כיון שבנסיעה בלי אורות הוא מסכן את עצמו ואת אחרים, שאולי נוסעים לשם מצוה כמו הצלת נפשות וכדו'.
שאלה: טיפול בעצי ערלה עם פרות שביעית: האם מותר בשנה הבאה לטפל בעצים שיש להם פירות שהם קדושת שביעית אבל עדיין נמצאים בשנות הערלה?
תשובה: נא לפרט את המלאכות הנדרשות, אבל בודאי כל הפעולות להצלת העץ מותרות, ואילו לטובת הפירות לכולי עלמא אסור. בברכת התורה והארץ הרב יהודה הלוי עמיחי
שאלה: טבילה בשלולית: מי גשמים שיצרו שלולית. האם מותר להטביל בהם כלים או טבילת אנשים נשים? האם גם כאן שייכת חומרת הגר"א בזחילה שאינה ניכרת?
תשובה: צריך שיהיו בהם ארבעים סאה מכונסים ללא זחילה מחוץ לשלולית.
שאלה: הסתכלות על כלה: בן דוד שלי מתחתן, מותר לי להסתכל על הכלה כדי לדעת איך היא נראת?
תשובה: מספיק בהסתכלות כל שהיא בלי הבטה מיוחדת.
שאלה: תפילת מנחה של שבת: כאשר משלבים סיום מסכת יחד עם סעודה שלישית בבית הכנסת, האם מדלגים על צידוק הדין שלאחר חזרת הש"ץ או שמא אין הדבר דומה לימי החול, שבהם אין אומרים תחנון בתפילת מנחה כאשר מתקיימת סעודת סיום מסכת מיד אחר התפילה?
תשובה: לא ידוע לי מקור הלכתי לכך שבסיום מסכת אין אומרים תחנון.
שאלה: מתנה על שידוך: לפני מספר שנים הצעתי בחור לחברה וברוך ה הם התחתנו. לא מזמן, קבלנו מכתב וצ ק של 500 ש"ח מתנה מהאמא. במכתב האם מודה ומברכת את אשתי ומבקשת שנתפלל שהזוג יפקד. אשתי טוענת שהמשפחה קשת יום ועדיף שלא נפדה את הצ ק. מבחינה כלכלית זה ר מצדנו. השאלה היא אם אין כאן מעין הונאת דברים. כנראה שהאם חוששת שהזוג טרם נפקד בגלל שה שדכנית לא קיבלה מתנה, למרות שהם רצו לתת בזמנו ואשתי סרבה. כיום אשתי אומרת שהם מצדם נתנו, אנחנו בוחרים לא להשתמש (כאילו נתנו להם מתנה בחזרה). האם זה ר, מה נכון יותר? בע"ה שיזכו הם וכל ישראל לזרע של קיימא לעבודתו ית.
תשובה: מותר לשדכן לקבל דמי שדכנות. האחריות על פקידתה של האשה אינה מוטלת על השדכן. ההימנעות פוגעת באם האשה אולם צריך להסביר לה שאין הדבר תלוי בשדכן.
שאלה: אנס ופדופיל: 1. מה דעת ההלכה לגבי מעשי אונס של נערות נשים נשואות מצד גברים ופדופיליה הן מצד גברים והן מצד נשים (ילדים וילדות). 2. מה עונשם ן לפי דין תורה? 3. האם סירוס בע"ח או גברים מותר?
תשובה: ראה פרשת משפטים ופרשת כי תצא שם נאמר כי כאשר יקום איש על רעהו ורצחו נפש כן הדבר הזה כלומר אונס דינו כרצח!, יש בכך השפלה חבלה ופגיעה נוראה בנפש האדם שהיא חמורה יותר מהכאה גופנית קשה. גילוי עריות (רוב מקרי האונס הם בגלל זה) הוא מהאיסורים החמורים שבתורה. סירוס אסור מהתורה הן לאדם הן לבעלי חיים. עיקור הורמונאלי זמני מותר בשעת הצורך. להמשך הדיון